title: Tufa ke Rougon yasa (suterot)
text: Watason va abica erba, Antoine va kita is badona djuratronkar. Arti sanda, gitakobar. Va Joséphine Gavaudan ( Fine ) kobas moe dolexo yerumar. Bantelya dun kobayar edje inye gibevunguyur. Kotviele sin uliyid, pune rwamayad. Va baroy nazbeik dikid : Lisa Macquart ( 1827-1863, ~ Jivot ke Paris ) az Gervaise Macquart ( 1828-1869, ~ Sagondexo ) az Jean Macquart ( kobl- bak 1831, ~ Tawa az Egale ). Gervaise zo envayar viele tiyid izakaf ; tiyir gijafe is mazdafe ise eteyer. Jean tiyir vrokaf voxe djukavayayar. Lisa wetce zanisik kobayar ise va Paris bak 1839 keni unesik al koirubayar. Kotvielu Jean is Gervaise erbawamad, pune Antoine volwegayer nume bene sin is Fine blir. Gervaise is Fine va boriza belcon gilulid kotviele Antoine me tigir.